ཿ
ཨོཾ་ཨཱཿཧཱུྃ་མ་ཧཱ་རཀྟ་ཛྭ་ལ་མཎྜ་ལ་ཧཱུྃ་ཧྲཱིཿཋཿཨོཾ་ཨཱཿཧཱུྃ་མ་ཧཱ་པ་ལིདྷ་ཏེ་ཛྭ་བ་ལིདྡྷ་བ་ལ་བ་ཏེ་གུ་ཧྱ་ས་མ་ཡ་ཧཱུྃ་ཧྲཱིཿཐཿཞེས་མཆོད་རྫས་རྣམས་ཉིད་ཀྱིས་བརླབ།སྲེག་རྫས་རྣམས་ལ་བདུད་རྩི་ཟན་ལ་རྡོ་རྗེ་རྩེ་གཅིག་པའི་རྒྱས་
རེག་ཅིང་།ཨོཾ་སྭཱ་ཧཱ།ཕྱག་རྒྱ་དེ་ཉིད་ཀྱིས་ལམ་ཤིང་ལ།ཨོཾ་ཤྲཱི་སྭཱ་ཧཱ།ཞུན་མར་ལ།ཨོཾ་ཛི་སྭཱ་ཧཱ།རྫས་གཞན་རྣམས་ལ།ཨོཾ་ཀུ་རུ་ཀུ་རུ་སྭཱ་ཧཱ།རྫས་རྣམས་ཀྱི་མ་དག་པའི་ཉེས་སྐྱོན་ཐམས་ཅད་སྦྱངས་ཏེ་སྟོང་པར་

གྱུར།སྟོང་པའི་ངང་ལས་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ལས་བྱུང་བའི་བདུད་རྩིའི་བཅུད་ཅན་མཚན་ཉིད་ཐམས་ཅད་ཡོངས་སུ་རྫོགས་པ་སོ་སོའི་ལས་སྒྲུབ
པ་ལ་ཐོགས་པ་མེད་པའི་ནུས་པ་དང་ལྡན་པར་གྱུར་པར་བསམ།ཨོཾ་བི་མ་ལ་ཨག་ན་ཡེ་སྭཱ་ཧཱཿཨོཾ་བེ་ཤེ་ཧསྟ་བཛྲ་ཡེ་སྭཱ་ཧཱཿཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱཿཨོཾ་སརྦ་སཾ་བྷ་དེ་སྭཱ་ཧཱཿཨོཾ་བཛྲ
པུཥྚ་ཡེ་སྭཱ་ཧཱཿཨོཾ་བཛྲ་བི་ཛ་ཡེ་སྭཱ་ཧཱཿཨོཾ་མ་ཧཱ་བེ་ག་ཡ་སྭཱ་ཧཱཿཨོཾ་མ་ཧཱ་པཱ་ལ་ཡ་སྭཱ་ཧཿཨོཾ་བཛྲ་གསྨ་རི་སྭཱ་ཧཱཿཨོཾ་བཛྲ་ཨཱ་ཡུ་ཥེ་སྭཱ་ཧཱཿཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱཿཛས་གཞན་རྣམས་ལཿཨོཾ་ཨ
ཧ་ར་་ཨ་ཧ་ར་ཕུ་ལེ་མ་ཧཱ་ད་ར་བེ་ཤ་ཤྲཱི་ནྃ་ཀུ་རུ་སྭཱ་ཧཱཿཞེས་ལན་གསུམ་གསུམ་བརྗོད་པས་བྱིན་གྱིས་བརླབ་བོ།དེ་ནས་གཙུབ་ཤིང་ལས་བྱུང་པའམ།དགོན་པ་ལས་བྱུང་བའི་མེ་དུ་བ་མེད་པས་སྦར་ལ།ཨོཾ་ཛྭ་ལ་ཛྭ་ལ་ཧཱུྃ།རླུང་གཡབ་ཀྱིས
གཡོབ་ཅིང་།ཧཱུྃ་ཧཱུྃ་ཧཱུྃ་ཞེས་བརྗོད།དེ་ནས་ཀུ་ཤ་སྔོ་ལྗང་དྲི་མེད་ལ་ལས་ཆུས་བསངས་ཏེ།ཨོཾ་བཛྲ་ཨ་མྲྀ་ཏ་གུཎྜ་ལཱི་སརྦ་བི་ག་ནི་ནཱ་ཤ་ཡ་ཧཱུཾ་ཕཊཿཨོཾ་ཀུ་ཤ་འདི་ནི་གཙང་ཞིང་དགེ།།ཚངས་པ་ལྷ་རྣམས་དག་བྱེད་ཡིན།།
དཀོན་མཆོག་གསུམ་པོ་མཉེས་བྱེད་པ།།ས་ལས་སྐྱེས་པ་འདབ་མའི་སྙིང་།།བདག་གི་བགེགས་རྣམས་ཐམས་ཅད་ནི།།ཞི་དང་བཀྲ་ཤིས་མཛད་དུ་གསོལ།སྭཱ་ཧཱ།ཞེས་ཀ་ཤ་རྣམས་ཟབ་ཀྱི་ཁཁྱེར་ལ་རྒྱབ

མའི་རྩེ་མོ་མདུན་མའི་རྩ་བས་ནོན་པར་བྱ་ཞིང་ཆུན་པོ་ཆེ་བ་པ་ལང་གི་རྣ་བ་ལྟ་བུ་ཧ་ཅང་མི་རིང་བས་སྟེང་ནས་བཀབ་བོ།དེ་ནས་ལས་ཆུ་འཐོར་ཞིང་མེ་ཐབ་པསང་སྦྱངས།སྟོང་པའི་ངང་ལས་ཧཱུྃ་ལས་ཞི་བའི་
ཐཐ་བུང་ཁ་དོག་དཀར་ཞིང་དབྱིབས་ཟླུམ་པ།མུ་རན་ལ་ཁྱེར་དང་བཅས་པའི་དབུས་སུ་སྣ་ཚོགས་པདྨའི་ལྟེ་བར་རྡོ་རྗེ་རྩེ་ལྔ་པ་དང་ཁ་ཁྱེར་ལ་རྡོ་རྗེའི་ཕྲེང་བས་བསྐོར་ཞིང་གྲྭ་བཞིར་ཟླ་ཕྱེད་རྡོ་རྗེས་མཚན།
པ་དྭངས་ཤིང་སྒྲིབ་པ་མེད་པའི་འོད་ཟེར་ཀུན་ཏུ་འཕྲོ་བ།རྒྱ་དབང་སོགས་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་མེའི་དཀྱིལ་འཁོར་གྲུ་གསུམ་པ་དང་།ཨ་ལས་ཟླ་བའི་དཀྱིལ་འཁོར་གྱི
སྟེང་དུ་རཾ་དཀར་པོ་ལས་དབྱུག་ཏོ་དཀར་པོ་རཾ་གྱིས་མཚན་པར་གྱུར་ཏེ།དེ་ལས་མེ་ལྷ་དཀར་པོ་དྲང་སྲོང་གི་ཆ་བྱད་ཅན།ཤ་སྐེམ་པ་ཚངས་པའི་སྐུད་པ་དཀར་པོ་དང་ལྡན་པ།ཞལ་གཅིག་ཕྱག་
བཞི་པ།གཡས་དང་པོས་དབྱུག་ཐོ།གཉིས་པ་ན་བགྲང་ཕྲེང་།གཡོན་དང་པོ་ན་རིལ་བ་སྤྱི་བླུགས།གཡོན་གཉིས་པ་སྐྱབས་སྦྱིན་གྱི་ཕྱག་རྒྱ་ཅན།དྲང་སྲོང་གི་ཚོགས་ཀྱིས་ཡོངས་སུ་
བསྐོར་བར་གྱུར།དེའི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུྃ་སྔོན་པོ།བདག་གི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་འཕྲོས་པས་ཤར་ལྷོ་ནས་མེ་ལྷ་འཁོར་

བཅས་སྤྱན་དྲངས་པར་གྱུར།ལག་གཡས་མི་འཇིགས་པའི་རྒྱ་དང་མཐེ་བོང་གཡབ་ཅིང་།ཨོཾ།ཚུར་བྱོན་ཚུར་བྱོན་འབྱུང་པོ་ཆེ།།མེ་ལྷའི་རྒྱལ་པོ་དྲང་སྲོང་མཆོག།སྲེག་བླུགས་ཞལ་ཟས་བཞེས་སླད་དུ།།
འབར་བའི་གདན་ལ་བཞུགས་སུ་གསོལཿ།ཨོཾ་བ་བཱ་ག་ཨགྣེ་ཨ་གཙྪ་ཡ།མ་མ་ཤཱིནྟིཾ་ཀུ་རུ་སྭཱ་ཧཱ།ཞེས་མདུན་གྱི་ནམ་མཁར་བཞུགས་པ་ལ་ལས་ཆུ་དང་སྔགས་ཀྱིས་བགེགས་བསླད།ཨོཾ་བཛྲ་ཨཾ་ཀུ་ཤ་ཛཿལྕགས་ཀྱུའི།
ཕྱག་རྒྱས་དགུག།ཨོཾ་བཛྲ་པཱ་ཤ་ཧཱུྃ།ཞགས་པའི་ཕྱག་རྒྱས་གཞུག།ཨོཾ་བཛྲ་སྥོ་ཊ་བཾ།ལྕགས་སྒྲོག་གི་ཕྱག་རྒྱས་གཉིས་མེད་དུ་བྱ།ཨོཾ་བཛྲ་གྷཎྜེ་ཧོཿདྲིལ་བུའི་ཕྱག་རྒྱས་དགྱེས་པ་བསྐྱེད།སྟོང་གསུམ་ཀུན་ཏུ་དྲི་མཆོག་
འབྱུང་འགྱུར་པའི།།སྤོས་དང་སྨན་སྦྱར་ཆུ་གཙང་དམ་པ་འདིས།།མི་གཙང་དྲི་མའི་ཚོགས་རྣམས་དག་གྱུར་ཅིག།ཨོཾ་སྭ་བྷཱ་ཝ་ཤུདྡྷེ་ཤུདྡྷེ་སྥུ་ཧཱ།བདག་ཅག་མེ་ཏོག་སྤོས་རབ་དང་།།སྦྱིན་
སྲེག་མཆོད་པ་འདི་འབུལ་གྱི།།བཞེས་ནས་བདག་ལ་དགྱེས་པར་མཛོད།།ཨོཾ་བཛྲ་པུཥྤེ་པྲ་ཏཱིཙྪ་ཧོཿཞེས་ཤབྡའི་བར་གྱིས་མཆོད།ཧཱུྃ།གཟི་བརྗིད་ཆེན་པོ་མེ་ཡི་ལྷ།།འདོད་པ་ཐམས་ཅད་སྩོལ
མཛད་པའི།།བདག་གཞན་དོན་སྒྲུབ་པ་ལ་བཞུགས།།འཛིན་བྱེད་མེ་ལྷ་ཉིད་ལ་འདུད།།མེ་ལྷ་ཞལ་འཛུམ་པ་དང་བཅས་པས་ཅུང་ཟད་གདངས་པའི་ལྗགས་དང་གཟར་བུ་གཉིས་ཀྱི་ཁ་ལ་རཾ་ཡིག།

འོད་ཟེར་གྱི་ཕུང་པོར་འབར་བས་མཚན་པས།སྲེག་བླུགས་ཀྱི་བདུད་རྩིའི་རྒྱུན་དྲངས་ཏེ་གསོལ་བར་གྱུར།ལག་གཉིས་དེ་བཞིན་གཤེགས་པའི་ཁུ་ཚུར་གྱིས་དགང་ཐུགས་བཟུང་ནས།
ཨོཾ་བི་མ་ལ་ཨགྣེ་ཡེ་སྭཱ་ཧཱ།ཞེས་བླུགས་གཟར་བདུན་གྱིས་ཕུལ་རྗེས་ཁ་སྦྱར་ལ་གཡས་སུ་བསྐོར་ཞིང་།ཨོཾ་བ་བཱ་ག་ཨགྣ་ཡེ་སྭཱ་ཧཱ།བདག་ཅག་དཔོན་སློབ་ཡོན་མཆོད་འཁོར་དང་བཅས་པའི་ནད་གདོན་སྡིག
སྒྲིབ་འགལ་རྐྱེན་པར་ཆད་མི་མཐུན་པའི་ཕྱོགས་ཐམས་ཅད་ཤཱནྟིཾ་ཀུ་རུ་སྭཱ་ཧཱ།ཞེས་ལན་གསུམ་གྱིས་བྱོན་ཀྱེམས་ཕུལ།སེ་མྲ་བརྟག།དེ་ནས་རྫས་རྣམས་ཞུ་བའི་རང་བཞིན་ཅན་ཞལ་དང་།ཡམ་ཤིང་།དུར་ཝ་ཀུ་ཤ་སོགས་འོད་ཀྱི
དཀྱིལ་འཁོར་དང་།ཞོ་ཟན་དང་རིལ་བུ་སོགས་ཕྱག་གི་མཚོན་པར་ཕུལ་བར་མོས་ཟེར་ཏེ་བདུད་རྩིའི་རང་བཞིན་དུ་ཤེས་ན་རྣམ་པའི་རྟོག་དཔྱོད་ལ་མི་ལྟོས་མོད།ཇི་ལྟར་ཡང་།ལག་གི་བཟུང་དུ་བཏུབ་པ་རྣམས་གཡས་པའི་མཐེབ་སྲིན་སྦྱར་བའི་མཆོག་
བྱིན་གྱི་ཚུལ་དང་།དེ་ལས་གཞན་པ་རྣམས་བླུགས་གཟར་གྱིས་དབུལ་ཞིང་འབུལ་སྔགས་དང་གོ་རིམ་ནི།ཡམ་ཤིང་།ཨོཾ་པེ་ཤེ་ཧསྟ་བཛྲ་སྭཱ་ཧཱ།མར་ཁྭ།ཨོཾ་བི་མ་ལ་ཨགྣེ་སྭཱ་ཧཱ།ཏིལ།ཨོཾ་སརྦ་པཱ་པ་ད་ཧ་ན་བཛྲ
ཡེ་སྭཱ་ཧཱ།ཞོ་ཟན་དང་།ཟས་མཆོག།ཨོཾ་སརྦ་སཾ་བྷ་དེ་སྭཱ་ཧཱ།འབྲས།ཨོཾ་བཛྲ་པུཥྚ་ཡེ་སྭཱ་ཧཱ།སོ་བ།ཨོཾ་བཛྲ་བི་ཛ་ཡ་སྭཱ་ཧཱ།ནས།ཨོཾ་མ་ཧཱ་བེ་ག་ཡ་སྭཱ་ཧཱ།སྲན་མ།ཨོཾ་མ་ཧཱ་བཱ་ལ་ཡ་སྭཱ་ཧཱ།གྲོ།ཨོཾ།

བཛྲ་གྷསྨ་རི་སྭཱ་ཧཱ།དཱུར་ཝ།ཨོཾ་བཛྲ་ཨཱ་ཡུ་ཥེ་སྭཱ་ཧཱ།ཀུ་ཤ།ཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱ།རྫས་གཞན་རྣམས།ཨོཾ་ཨ་ཧ་ར་ཨ་ཧ་ར་ཕུ་ལེ་མ་ཧཱ་ད་ར་ཕེ་ཤ་ཤཱནྟི་ཀུ་རུ་སྭཱ་ཧཱ།ཞེས་བདུན་ལ་སོགས
པཔས་ཕུལ་བའི་མཐར་བྱེ་བྲག་གི་སྤེལ་ཚིག་གཞན་ལས་བྱུང་བ་ལྟར་སྤྱི་ཁྱབ་ཏུ།བདག་དཔོན་སློབ་ཡོན་མཆོད་སོགས་གོང་བཞིན་སྤེལ།དེའི་ཚེ་དམིགས་པ་ནི།མེ་ལྷའི་འོད་ཀྱིས་དང་ངམ་བསྒྲུབ་བྱའི་སྒོ་གསུམ་གྱི་སྡིག་སྒྲིབ་
ཐམས་ཅད་བ་སྤུའི་བུ་ག་ཀུན་ནས་བཏོན་ཏེ་སྲེག་རྫས་ལ་བསྟིམ།ཡེ་ཤེས་བདུད་རྩིའི་ངོ་བོར་མཆོད་པ་ནི་མན་ངག་ཡིན་ལ།དེ་བཞིན་དུ་ནད་གདོན་དགྲ་བགེགས་འབྱུང་པོའི་འཚེ་བ་ཞི་བ་སོགས་ལ་ཡང་རིག་པས་འཕྲུལ་ཤེས་པར་བྱའོ།།
དེ་ནས་ཨ་ཀཱ་རོའི་སྔགས་གསུམ་གྱིས་གཏོར་མ་བསྔོ།བསྟོད་པ་ནི།ཚངས་པ་འཇིག་རྟེན་མགོན་གྱི་སྲས།།མེ་ལྷའི་རྒྱལ་པོ་དྲང་སྲོང་མཆོག།འབྱུང་པོ་ཡོངས་སུ་སྐྱོབ་པའི་ཕྱིར།།ཐུགས་རྗེའི
དབང་གིས་སྐུ་སྤྲུལ་པ།།རིག་སྔགས་གྲུབ་པའི་དྲང་སྲོང་ཚུལ།།ཉོན་མོངས་བསྲེགས་པའི་ཤེས་རབ་འོད།།བསྐལ་པའི་མེ་བཞིན་གཟི་བརྗིད་འབར།།མངོན་ཤེས་རྫུ་འཕྲུལ་ཞབས
དང་ལྡན།།ཐབས་ཀྱི་སྤྲུལ་པ་ཐེག་པ་བཅིབས།།བགྲང་ཕྲེང་འཛིན་ཅིང་རིག་སྔགས་གསུང།།བདུད་རྩིའི་བཅུད་ལྡན་གནྡྷེ་བསྣམས།།ཆོས་ཀྱི་བདུད་རྩིས་ཡོངས་ལ་བསིལ།།ཉེས་

པའི་སྐྱོན་བྲལ་ཚངས་པར་སྤྱོད།།འཇིག་རྟེན་གནས་ཀྱང་མྱ་ངན་འདས།།ཞི་བ་བརྙེས་ཀྱང་ཐུགས་རྗེ་ཆེ།།དེ་ལ་བསྟད་དེ་ཕྱག་ཀྱང་འཚལ།།ཡིག་བརྒྱས་ནོངས
པཔ་བཤགས།ན་མོ།།རིག་པའི་རྒྱལ་པོ་ཁྱོད་ཀྱིས་ལས་ཐམས་ཅད་བྱེད་པས་སྲེག་རྫས་ལྷའི་ཞལ་དུ་འབུལ་བ་དང་།མེ་ཉིད་ཡེ་ཤེས་ཀྱི་མེར་བྱིན་གྱིས་བརླབས་ནས་བདག་ཅག་དཔོན་སློབ་ཡོན་
མཆོད་འཁོར་དང་བཅས་པས་ཐོག་དྲངས་མཐའ་ཡས་པའི་སེམས་ཅན་ཐམས་ཅད་ཀྱི་ནདག་དོན་སྡིག་སྒྲིབ་འགལ་རྐྱེན་མི་མཐུན་པའི་ཕྱོགས་ཐམས་ཅད་ཞི་བའི་ཕྲིན་ལས་མཛད་དུ་གསོལ།།ཨོཾ་ཨཱཿ
ཧཱུྃ་མུཾཿཡེ་ཤེས་ཀྱི་མེ་ལྷ་ཐབ་ཀྱི་ཤར་ལྷོར་གཤེགས་པར་གྱུར།གཉིས་པ།དཀྱིལ་འཁོར་གྱི་འཁོར་ལོ་མཆོད་པ་ནི།དྲག་པོ་དཔལ་ཆེན་འདུས་པ་ལས།བྱིན་ཟའི་ལྟོ་བ་འབར་ཞིང་བསྲེགས་པའི་ཀློངཿབྷྲཱུྃ་ཡིག་གནས
འགྱུར་སྤྲུལ་པའི་གཞལ་མེད་ཁང་།སོགས།ལྷ་བསྐྱེད་བསྒྱུར་ཞིང་།ཁྲོ་བོའི་སྤྱི་སྔགས་སམ།གཙོ་སྔགས་ཁོ་ན་ལ་རྫས་སྔགས་གདགས་པ་སོགས་ཞལ་རྒྱུན་ལྟར་བྱ།ཞི་པ་ལ།ཧཱུྃ།མེ་ལྷ་འབར་ཞིང་སྲེག་པའི་ཀློང་།
ཕོཕོ་བྲང་གཞལ་མེད་ཉམས་དགའ་བ།།གྲུ་བཞི་སྒོ་བཞི་མཚན་ཉིད་ལྡན།།སོགས་ནས་ཕྱག་འཚལ་གྱི་བར་སོང་རྗེས།བྱོན་སྐྱེམས་ནི།དཀྱིལ་འཁོར་གྱི་ལྷ་ཚོགས་ཐམས་ཅད་ལས་འོད་ཟེར་དཀར་པོའི་རང

བཞིན་ཞིང་ཁམས་ཀུན་ཏུ་ཁྱབ་པར་ཤར་བས་ཞི་བའི་ཕྲིན་ལས་ཐམས་ཅད་ཐོགས་མེད་དུ་བསྒྲུབ་པ་ལ་ཆེས་དཔའ་ཞིང་།དེ་ཐམས་ཅད་ཞལ་འཛུམ་པ་དང་བཅས་པས་ཅུང་ཟད་ག་དངས་པའི་
ལྗགས་རྡོ་རྗེ་དཀར་པོའི་རྣམ་པ་ཅན་དང་གཟར་བུ་གཉིས་ཀྱི་ཁ་ལ་ཧཱུྃ་ཡིག་འོད་ཟེར་གྱི་ཕུང་པོར་འབར་བ་མཚན་པས་སྲེག་བླུགས་ཀྱི་བདུད་རྩིའི་རྒྱུན་དྲངས་ཏེ་གསོལ་བར་གྱུར།ན་མཿས་
མནྟ་བུདྡྷཱ་ནཱཾ།ཨོཾ་ཨགྣེ་ཡེ་སྭཱ་ཧཱ།ཞེས་པ་ལན་བདུན་ཀྱིས་དགང་ཐུགས་ཕལ་ཞིང་།ཨོཾ་ཨཱཿཧཱུྃ་བཛྲ་མ་ཧཱ་གུ་རུ་སརྦ་སིདྡྷི་ཧཱུྃཿནད་ག་དོན་སྡིག་སྒྲི་བ་ཤཱི་ནཱཾ་ཀུ་རུ་སྭཱ་ཧཱ།ཞེས་ལན་གསམ་གྱིས་པུས་མོནི།
བར་དུ་བསྐོར་ཞིང་འབུལ་བརམ།ཡང་ན་སྔགས་ལ་འདོད་གསོལ་དམིགས་བསྲེལ་སྦྱར་བས་ཕུལ།སྐྱི་ལ་རྫས་སྔགས་སྦྲེལ།བསྙེན་སྒྲུབ་ཁ་སྐོང་ལ་རྩ་སྔགས་ཁོ་ནས་འབུལ་བའི་བྱེ་ཟག་ཕྱེད་པར་བྱའོ།།རྫས་རྣམས་རྫོགས་ནས་ལས
འཆོལ་བའི་ཚེ།ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་ཀྱིས་ཟླ་བ་ཆུ་ཤེལ་གྱི་བུམ་པ་བདུད་རྩི་དཀར་པོས་གང་བ་འཛིན་པས་ཟླ་བ་ལ་གནས་པའི་སྒྲུབ་བྱའི་སྟེང་ཕྱོགས་ནས།
ཁྲུས་བྱས་སྡིག་སྒྲིབ་དང་ནད་གདོན་ལ་སོགས་པ་ཐམས་ཅད་དག་ཅིང་ཞི་བར་བསམ་མོ།།སླར་ཡང་དགང་བླུགས་སྔར་བཞིན་འབུལ།ཨོཾ་བཛྲ་ཝ་སྠ་ཡེ་སྭཱ་ཧཱ།ཞེས་གོས་གསརབ་དང་།ཨོཾ་བཛྲ་ཏཾ་བུ་ལ་ཡེ་སྭཱ་ཧཱ།

ཞེས་རྡོ་ཐལ་མེད་པའི་སོ་རྩི་དབུལ།དེ་ནས་ལས་གཞུང་གི་མཆོད་པ་དང་།བསྟོད་པས་གཟི་བྱིན་བསྐྱེད།སྤོ་ན་ཚོགས་འཁོར་བྱ་ཞིང་མ་ནུས་ནའང་ཆད་སྐྱོན་མེད།མ་འབྱོར་པ་དང་ཉམས་པ་དང་།།སོགས་ཀྱི
མཐར་ཡི་གེ་བརྒྱ་པས་ནོངས་པ་འཆགས།ཨོཾ་ཁྱེད་ཀྱིས་སེམས་ཅན་དོན་ཀུན་མཛད།།སོགས་ཀྱི་མཐར།བཛྲ་མུཿཡེ་ཤེས་པ་གཤེགས།དམ་ཚིག་པ་རང་ཉིད་ལ་ཐིམ་པར་བསམ།གསུམ་པ་རྗེས་ཀྱི་རིམ་པ་ནི།
བཛྲ་ཨ་མྲྀ་ཏས་བསངས།བཛྲ་ས་མ་ཡ་ཛཿམེ་ལྷ་ཡེ་ཤེས་པ་སྤྱན་དྲངས།ཛཿཧཱུྃ་བཾ་ཧོཿདམ་ཚིག་པ་དང་གཉིས་སུ་མེད་པར་གྱུར།དགང་བླུགས་ཕུལ་ཞིང་།ཨོཾ་བ་བཱ་ག་ཨ་ག་ན་ཡེ་སྭཱ་ཧཱ།ལན་གསུམ།ཨོཾ་
བཛྲ་ཝ་སྟྲ་ཡེ་སྭཱ་ཧཱ།ཞེས་པས་གོས་ཟུང་དང་།ཨོཾ་བཛྲ་ཏམྦུ་ལ་ཡེ་སྭཱ་ཧཱ།སོ་རྩི་ཕྲལ།རྫས་ལྷག་རྣམས་སོ་སོའི་སྔགས་མཐར།ཨོཾ་བ་བཱ་ག་ཨ་ག་ན་ཡེ།བདག་ཅག་དཔོན་སློབ་ཡོན་མཆོད་འཁོར་དང་བཅས་པས་མཆོད
སྦྱིན་རྫས་དང་ཡོ་བྱད་མ་ཚོགས་པ་དང་།ཏིང་ངེ་འཛིན་མ་གསལ་བ་དང་།ཆོ་ག་ལྷག་པ་དང་།ཉམས་པ་དང་།ལྷ་གོང་འོག་ནོར་བ་ཐམས་ཅད་ཤཱིནྟཾ་ཀུ་རུ་སྭཱ་ཧཱ།ཞེས་འབུལ།ཨ་རྒྷཾ་སོགས་ཀྱིས་མཆོད།།མེ་སྟེ
བསྲེག་བྱ་ཟ་བའི་ལྷ།།དྲང་སྲོང་རྒྱལ་པོ་གདོན་གྱི་བདག།ཤར་ལྷོ་མེ་ལྷའི་ཚོགས་བཅས་ལ།།མཆོད་ཅིང་བསྟོད་དེ་ཕྱག་ཀྱང་འཚལ།།ཞེས་པས་བསྟོད།ཨ་ཀཱ་རོ་མུ་ཁཾ་སོགས་ཀྱིས་གཏོར་མ་བསྔོས་ནས་ཐབ་ཏུ་དབུལ་

རྗེས་ཟིན་བཅོལ་ནི།མཆོད་སྦྱིན་གཏོར་མ་འདི་བཞེས་ལ།།ནས།ཡིད་ལ་འདོད་པ་ཀུན་འགྲུབ་མཛོད།བར་བརྗོད།མ་འབྱོར་པ་དང་སོགས་ཀྱིས་ནོངས་པ་བཤགས།བདག་གི་དོན་དང་གཞན་གྱི་དོན།།སྒྲུབ་
བྱེད་སྲེག་བྱ་ཟ་བ་གཤེགས།།ཇི་བཞིན་དུས་སུ་ཚུར་བྱོན་ལ།།བདག་གི་དངོས་གྲུབ་ཐམས་ཅད་སྒྲུབས།།ཨོཾ་བཛྲ་མུ།ཞེས་མེ་ལྷ་ཡེ་ཤེས་པ་རང་གནས་སུ་གཤེགས།དམ་ཚིག་པ་ལྟེ་བའི
ཨ་ཐུང་ལ་ཐིམ་པར་བསམ་ཞིང་།དགེ་བ་བསྔོ།ཤིས་པ་བརྗོད།དེ་ལྟར་བྱས་པའི་བྱིན་སྲེག་གི་མེལ་དགྲགས་བརྡལ་མི་བྱེད་པར་རང་ཞིར་འཇོག།ལོང་མེད་ན་འོ་མ་དང་དྲི་བརང་གི་རྒྱས་གཞིལ་ལ་བལ་སོལ་རྣམས་རྒྱ་མཚོར་འབབས་པའི་རྩ
ཀྲུང་ཆེན་པོར་འདོར་བའམ།ཡང་ན་ཞི་བྱེད་ཀྱི་གཉེན་པོར་ལོངས་སྤྱད་པས་བག་ཤིས་པར་འགྱུར་རོ།།ཞེས་པའང་གཅོད་པའི་དབང་ཕྱུག་གིས་ནན་གྱིས་བསྒྲལ་བ་ལས་སྒྲུབ་ཆེན་བཀའ་བརྒྱད་ཀྱི་སྦྱིན་སྲེག་ལ་ཚིག་ཕྲད་བསྒྱུར་ནས་བརྗོད་པ་པོ་པདྨ་དབང་ཆེན་
ཡེ་ཡེ་ཤེས་རོལ་བའི་རྡོ་རྗེས་སོ།